O’zbekiston Respublikasi xtv ning 2022 yil

|
O’zbekiston Respublikasi xtv ning 2022 yil
|
bet | 1/16 | Sana | 15.05.2024 | Hajmi | 5,96 Mb. | | #234572 |
Bog'liq Amaliy fanlar Merodbirlashma 372-BUYRUQ ASOSIDA
Maktabgacha va maktab ta’limi vazirligi
O’zbekiston Respublikasi XTV ning 2022 yil 5 dekabrdagi 372-sonli buyrug’i asosida Farg’ona viloyat Rishton tumani xalq ta’lim bo‘limiga qarashli 24-umumiy o‘rta ta’lim maktabining Amaliy fanlar (musiqa madaniyati, tasviriy san’at, texnologiya, jismoniy tarbiya va CHQBT) xizmat ko‘rsatish bo’yicha
O‘zbekiston Respublikasi Xalq
ta’limi vazirining 2022-yil
5-dekabrdagi 372-sonli buyrug‘iga
1-ILOVA
Umumiy o‘rta ta’lim maktablari o‘qituvchilariga uzluksiz metodik xizmat ko‘rsatish
TARTIBI
1-bob. Umumiy qoidalar
Mazkur tartib umumiy o‘rta ta’lim maktablarida o‘quv tarbiya jarayoni sifatini yanada yaxshilash, pedagog xodimlarning salohiyatini oshirish, o‘quvchilarda zamonaviy ko‘nikmalarni shakllantirish va ta’lim sifatini oshirishga qaratilgan metodik xizmat ko‘rsatish tizimini belgilaydi.
Ushbu tartib Respublika ta’lim markazi, Qoraqalpog‘iston Respublikasi Xalq ta’limi vazirligi, Toshkent shahar xalq ta’limi bosh boshqarmasi va viloyatlar xalq ta’limi boshqarmalari, Pedagoglarni yangi metodikalarga o‘rgatish milliy markazlaridagi Metodik xizmat ko‘rsatish bo‘limlari, tuman (shahar) xalq ta’limi bo‘limlari, xalq ta’limi tizimidagi umumiy o‘rta ta’lim maktablariga tatbiq etiladi.
2-bob. Uzluksiz metodik xizmat ko‘rsatish tartibi
Xalq ta’limi tizimida uzluksiz metodik xizmat ko‘rsatish tizimi quyidagilardan iborat:
umumiy o‘rta ta’lim maktablarining fan metodbirlashmalari;
umumiy o‘rta ta’lim maktablarining pedagogik kengashi;
Tuman (shahar) xalq ta’limi bo‘limlari;
Pedagoglarni yangi metodikalarga o‘rgatish milliy markazlaridagi Metodik xizmat ko‘rsatish bo‘limlari huzuridagi O‘quv metodik kengashlar;
Qoraqalpog‘iston Respublikasi Xalq ta’limi vazirligi, Toshkent shahar xalq ta’limi bosh boshqarmasi va viloyatlar xalq ta’limi boshqarmalaridagi O‘quvchilarda zamonaviy ko‘nikmalarni shakllantirishni muvofiqlashtirish sho‘basi metodistlari;
Respublika ta’lim markazi huzuridagi ilmiy metodik kengashlar.
Ushbu uzluksiz metodik xizmat ko‘rsatish tizimidagi kengash va birlashmalarning faoliyati tegishli nizom asosida tashkil qilinadi.
Quyidagilar umumiy o‘rta ta’lim maktablarining fan o‘qituvchilariga metodik xizmat ko‘rsatadi:
umumiy o‘rta ta’lim maktablarida fan metodbirlashma rahbarlari; umumiy o‘rta ta’lim maktablarida pedagogik kengash a’zolari;
tuman, shahar xalq ta’lim bo‘limidagi Pedagog kadrlar salohiyatini oshirish va zamonaviy metodikalarni targ‘ib qilishni rivojlantirish sho‘basi metodistlari;
Pedagoglarni yangi metodikalarga o‘rgatish milliy markazlaridagi Metodik xizmat ko‘rsatish bo‘limi fan metodistlari;
Qoraqalpog‘iston Respublikasi Xalq ta’limi vazirligi, Toshkent shahar xalq ta’limi bosh boshqarmasi va viloyatlar xalq ta’limi boshqarmalaridagi O‘quvchilarda zamonaviy ko‘nikmalarni shakllantirishni muvofiqlashtirish sho‘basi metodistlari;
Respublika ta’lim markazi fan metodistlari.
Umumiy o‘rta ta’lim maktabida fan metodbirlashma rahbarlari
o‘qituvchilarga o‘quv yili davomida quyidagi metodik xizmatlarni ko‘rsatadi: o‘qituvchilarni fan yutuqlari, pedagogik innovatsiyalar, ilmiy ommabop adabiyotlar bilan tanishtirib boradi;
fanni o‘qitishga doir me’yoriy va metodik hujjatlarni o‘quv jarayoniga tatbiq etish usullarini ko‘rsatib beradi;
variativ o‘quv rejalar asosida tanlov sinflarini tashkil etish choralarini ko‘radi; dars jarayonida ko‘rgazmali vositalar va axborot kommunikatsiya Texnologiyalaridan foydalanish bo‘yicha tavsiyalar beradi;
har bir chorak yakuniga ko‘ra o‘quvchilardagi bo‘shliqlarni to‘ldirish, murakkab mavzularni osonroq tushuntirish bo‘yicha metodik tadbirlarni tashkil etadi;
yosh pedagoglarga tajribali ustozlarni biriktirib, kasbiy rivojlantirishga sharoit yaratadi;
metodbirlashma a’zolari orasida sog‘lom raqobat va ijodiy muhitni shakllantiradi, boshqa metodbirlashmalar bilan hamkorlikni yo‘lga qo‘yadi;
fan o‘qituvchilarining dars taqsimoti adolat va shaffoflik asosida tegishli tarifikatsiya bo‘yicha metodbirlashmada muhokama qilinib, maktab pedagogik kengashiga taklif kiritadi;
o‘qituvchilarga sinfdan tashqari ishlarni tashkil etishga ko‘maklashadi;
fan o‘qituvchilarining metodik yordamga bo‘lgan ehtiyojini aniqlab, tuman (shahar), hududiy xalq ta’limi boshqarmasi va Pedagoglarni yangi metodikalarga o‘rgatish milliy markazlaridagi metodistlaridan metodik yordam oladi;
mediasavodxonlik va onlayn axborot xavfsizligi bo‘yicha o‘qituvchilarning tegishli ko‘nikmalariga ega bo‘lishlari uchun o‘quvlar tashkil qilib boradi;
ilg‘or metodikalarga ega o‘qituvchilarni xolis aniqlab, ularning tajribasini ommalashtirish, rag‘batlantirish bo‘yicha maktab pedagogik kengashiga taklif kiritadi.
Umumiy o‘rta ta’lim maktablarida o‘quv-tarbiya jarayoni sifatini yanada yaxshilash, pedagog xodimlarga o‘z vaqtida metodik yordamni tashkil qilish maqsadida yilning avgust oyida va har chorakda kamida bir marta fan metodbirlashmalari yig‘ilishi o‘tkaziladi.
Yig‘ilishlarda o‘qituvchilarga fan metodbirlashma rahbarlari tomonidan ko‘rsatilgan metodik xizmatlar natijasida o‘quvchilarning o‘zlashtirish samaradorligi va sifati, o‘qituvchilarning ilg‘or tajribasini maktab miqyosida ommalashtirish, ularni moddiy-ma’naviy rag‘batlantirish, xalqaro tan olingan ta’lim dasturlari hamda xalqaro tan olingan va milliy baholash tizimida berilgan sertifikatlar, fan o‘qituvchilarining dars taqsimotlari, mediasavodxonlik va onlayn axborot bo‘yicha masalalar muhokama qilinadi va tegishli tavsiyalar beriladi.
Shuningdek, maktabning fan o‘qituvchilari malaka oshirish kurslarida o‘rgangan yangiliklarini o‘quv jarayonida qo‘llashi va natijada o‘quvchilarning o‘zlashtirish samaradorligining o‘sganligi, ta’lim sifatining oshishiga erishganliklari metodbirlashma yig‘ilishlarida muhokama qilib boriladi.
Umumiy o‘rta ta’lim maktabida fan metodbirlashma rahbarlari tomonidan o‘qituvchilarga ko‘rsatilgan metodik xizmat sifati, uning natijasi maktabning pedagogik kengashida muhokama qilinadi hamda tegishli tavsiyalar beriladi.
Tuman (shahar) xalq ta’limi bo‘limidagi Pedagog kadrlar salohiyatini oshirish va zamonaviy metodikalarni targ‘ib qilishni rivojlantirish sho‘basi metodistlari tomonidan quyidagi ishlar amalga oshiriladi:
fan o‘qituvchilarining metodik yordamga bo‘lgan ehtiyojini aniqlab, hududiy xalq ta’limi boshqarmalaridagi O‘quvchilarda zamonaviy ko‘nikmalarni shakllantirishni muvofiqlashtirish sho‘basi metodistlari va Pedagoglarni yangi metodikalarga o‘rgatish milliy markazlaridagi Metodik xizmat bo‘limi metodistlaridan tegishli metodik yordam olib, umumta’lim maktabi o‘qituvchilariga yetkazadi;
hududiy xalq ta’limi boshqarmalaridagi O‘quvchilarda zamonaviy ko‘nikmalarni shakllantirishni muvofiqlashtirish sho‘basi metodistlari va Pedagoglarni yangi metodikalarga o‘rgatish milliy markazlaridagi Metodik xizmat bo‘limi metodistlari tomonidan o‘tkaziladigan har xil seminar va treninglarni tashkil etish choralarini ko‘radi;
oliy ta’lim va boshqa tashkilotlar bilan birgalikda o‘qituvchilarning dars o‘qitish metodikasiga oid seminarlar, ko‘rgazmalar, uchrashuvlar, mobil metodik yordamlar ko‘rsatish bo‘yicha tashkiliy metodik ishlarda hamkorlik qiladi;
uzoq va olis hududdagi fan o‘qituvchilari bilan alohida reja asosida ishlash, ularning metodik ehtiyojlarini aniqlash va qoplash bo‘yicha hududiy metodistlar bilan hamkorlik qiladi;
umumiy o‘rta ta’lim maktablarining tayanch o‘quv reja va o‘quv dasturlari bo‘yicha tushuntirish ishlarini olib boradi;
“Kollaboratsiya” (jamoa bo‘lib ishlash qobiliyatini shakllantirish), “Kommunikativlik” (o‘qituvchilar bilan muloqot qilish qobiliyatini rivojlantirish), “Kreativ fikrlash” (o‘z maqsadlarga erishish yo‘lida yangiliklarga qo‘l urish, noodatiy qarorlar qabul qilish, ixtirochilik ko‘nikmalarini o‘rgatish), “Kritik fikrlash” (o‘z mustaqil fikriga ega bo‘lish va uni ifoda etish, masalaga tanqidiy yondashish) bo‘yicha tegishli metodistlar bilan hamkorlikda tashkiliy ishlarni olib boradi;
O‘qituvchilarning taklif va tavsiyalaridan kelib chiqqan holda darslarini “Onlayn tahlil” qilish bo‘yicha hududiy metodistlar bilan hamkorlikda tashkiliy ishlarni muvofiqlashtirib boradi;
o‘qituvchilarni fan yutuqlari, pedagogik innovatsiyalar, ilmiy ommabop adabiyotlar bilan tanishtirib borish choralarini ko‘radi;
fanni o‘qitishga doir me’yoriy va metodik hujjatlarni o‘quv jarayoniga tatbiq etilishini tashkil etadi.
Metodik xizmat ko‘rsatish bo‘yicha olib borilayotgan ishlar to‘g‘risida har chorakda bir marta hududiy xalq ta’limi boshqarmalari va Pedagoglarni yangi metodikalarga o‘rgatish milliy markazlaridagi Metodik xizmat ko‘rsatish bo‘limiga hisobot berib boradi.
|
| |